[bookmark: _Ref396471284]LĪGUMS Nr. 1/4-2.2/80-2026
par autoruzraudzības darbu veikšanu 
	Līguma parakstīšanas datums un vieta ir
pēdējā pievienotā droša elektroniskā paraksta
un tā laika zīmoga pievienošanas datums un vieta 
Mārupes novada pašvaldība reģ. Nr. 90000012827, tās izpilddirektora vietniece Ilze Krēmere, kurš rīkojas uz Mārupes novada pašvaldības nolikuma pamata, (turpmāk – Pasūtītājs) no vienas puses, un
SIA "Madaberi", reģ. Nr. 40203553045, tās valdes loceklis Māris Labsvīrs, kurš rīkojas uz statūtu pamata, (turpmāk – Izpildītājs) no otras puses, Pasūtītājs un Izpildītājs abi kopā saukti – Puses, 
pamatojoties uz atklāta konkursa “Būvprojektu izstrāde un autoruzraudzība autoceļu un ielu pārbūves objektiem Mārupes novadā”, identifikācijas numurs MNP 2026/71, (turpmāk – Konkurss) 1.daļas rezultātiem, noslēdz šādu līgumu (turpmāk – Līgums):

Līguma priekšmets un izpildes termiņš
Pasūtītājs uzdod, bet Izpildītājs apņemas veikt autoruzraudzību (turpmāk – Darbs) Pašvaldības autoceļa C-24, Beberbeķu kapu ceļš posma pārbūve Babītes pagasts, Mārupes novads izbūves darbiem (turpmāk – Objekts) saskaņā ar saskaņotu un akceptētu būvprojektu, (turpmāk – Autoruzraudzība), nodrošinot autoruzrauga (turpmāk – Autoruzraugs) darbu.
Autoruzraudzības apjoms atbilst Izpildītāja izstrādātajam un akceptētajam būvprojekta “Pašvaldības autoceļa C-24, Beberbeķu kapu ceļš posma pārbūve Babītes pagasts, Mārupes novads” (turpmāk – Projekts) apjomam, kura akceptēta būvniecības informācijas sistēmā (turpmāk-BIS).
[bookmark: _Ref506972423]Līgums stājas spēkā ar brīdi, kad tiek uzsākti būvdarbi Objektā. Pasūtītājs par Autoruzraudzības uzsākšanu paziņo Izpildītājam, nosūtot oficiālu uzaicinājumu uz Līgumā norādīto Autoruzrauga e-pasta adresi: info@madaberi.lv  un zvanot uz tālruņa Nr. +371 26174620. Autoruzraudzības veikšanas termiņš tiek noteikts no Darbu uzsākšanas Objektā līdz Objekta nodošanai ekspluatācijā (termiņš tiks precizēts uzsākot būvniecību).

"Līgums stājas spēkā ar tā abpusēju parakstīšanu, bet Izpildītāja pienākums veikt Autoruzraudzību rodas ar būvdarbu uzsākšanu Objektā."

Līguma summa un norēķinu kārtība
[bookmark: _Ref510093935][bookmark: _Ref506970728]Līguma summa, ko Pasūtītājs samaksā Izpildītājam par pilnīgu Darba izpildi ir 250,00 EUR (divi simti piecdesmit euro) bez pievienotās vērtības nodokļa (turpmāk – PVN).
Samaksu par Autoruzraudzības veikšanu Pasūtītājs veic pēc būvdarbu pabeigšanas un nodošanas un Autoruzraudzības darbu nodošanas-pieņemšanas akta abpusējas parakstīšanas un atbilstoši Finanšu piedāvājumam (Līguma pielikums).
Līgumā atrunātos norēķinus Pasūtītājs veic ar pārskaitījumu uz Izpildītāja norēķinu kontu uz Izpildītāja iesniegtā rēķina pamata, 30 (trīsdesmit) dienu laikā no rēķina saņemšanas dienas. Izpildītājs sagatavo rēķinu strukturētā (mašīnlasāmā) XML (Extensible Markup Language) formātā un tai jāatbilst PEPPOL BIS Billing 3.0 specifikācijai. Izpildītājs rēķinā norāda Pasūtītāja struktūrvienības kodu (lauks: <cbc:BuyerReference>) “17 Pašvaldības īpašumu pārvalde” un (lauks: <cbc:Note>) Pasūtītāja Līguma reģistrācijas numuru. Rēķins jāiesniedz Pasūtītājam uz e-adresi E-REKINI@90000012827, tam pievienojot rēķina pielikumu PDF formātā (lauks: < cbc:Attachment>). Pasūtītājs nepieņem un neapmaksā neatbilstoši Līguma noteikumiem noformētu rēķinu.
PVN tiek maksāts saskaņā ar Latvijas Republikā spēkā esošajos normatīvajos aktos noteikto apmēru.
Maksājums tiek uzskatīts par veiktu ar brīdi, kad Pasūtītājs ir veicis pārskaitījumu uz Izpildītāja rēķinā norādīto konta numuru, ko apliecina maksājuma uzdevums.
Pušu tiesības un pienākumi
Pasūtītājam ir pienākums: 
1.1.1. norēķināties ar Izpildītāju par Autoruzraudzību Līgumā noteiktā kārtībā;
1.1.2. sniegt Izpildītājam visu nepieciešamo un pieprasīto informāciju, kas ir Pasūtītāja rīcībā, par Darbu un Autoruzraudzībai nepieciešamo procesu, kā arī nodrošināt Autoruzrauga autorprasību ievērošanu no visām Darbā iesaistītajām pusēm, pamatojoties uz Latvijas Republikā spēkā esošajiem normatīvajiem aktiem un atbilstoši Projekta dokumentācijai;
1.1.3. paziņot Autoruzraugam par plānoto Darbu sanāksmju norises vietu un laiku, nosūtot elektroniskā pasta vēstuli Līgumā noteiktajā kārtībā norādītajai Izpildītāja kontaktpersonai ne vēlāk kā 2 (divas) darbdienas pirms minētās sanāksmes norises laika.
Pasūtītājam ir tiesības:
1.1.4. pieprasīt no Izpildītāja iesniegt informāciju par Autoruzraudzības procesa gaitu Objektā;
1.1.5. dot norādījumus Autoruzraugam par Autoruzraudzības procesa uzlabošanu;
1.1.6. pieprasīt Izpildītāja piedāvātā Autoruzrauga nomaiņu, ja tā darbība nav atbilstoša pilnvērtīgai Autoruzraudzības nodrošināšanai;
1.1.7. noraidīt Izpildītāja piedāvāto Autoruzraugu, ja tā darbība nav atbilstoša pilnvērtīgai Autoruzraudzības nodrošināšanai;
1.1.8. neveikt samaksu Izpildītājam par Autoruzraudzības veikšanu, ja Izpildītājs vai Autoruzraugs nepilda Līguma nosacījumus.
[bookmark: _Ref506972241]Izpildītājam ir pienākums:
1.1.9. 10 (desmit) darbdienu laikā pēc darbu uzsākšanas Objektā, iesniegt Pasūtītājam būvspeciālista, kas veiks atbildīgā autoruzrauga pienākumus, vai būvkomersanta, kas nodarbina konkrēto būvspeciālistu, profesionālās civiltiesiskās atbildības apdrošināšanas līgumu (turpmāk Polisi) par atbildīgā autoruzrauga profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un Konkursa nolikumā noteiktajām prasībām. Polisei jāatbilst šādām minimālajām prasībām:
1.1.9.1. Jābūt apdrošinātai profesionālajai atbildībai par zaudējumiem, kas var rasties trešo personu vai citu būvniecības dalībnieku, t.sk. Pasūtītāja, veselībai vai mantai, vai videi nodarītā kaitējuma dēļ būvniecības laikā vai garantijas laikā pēc projektējamo būvju nodošanas ekspluatācijā, kā arī par finansiālajiem zaudējumiem, kas neizriet no veselībai un mantai nodarītā kaitējuma, par pārbūves vai papildu būvdarbiem, kas radušies autoruzrauga vainas dēļ (tīrie finansiālie zaudējumi). 
1.1.9.2. [bookmark: _Ref516045184]Apdrošināšanas segumam jābūt spēkā nepārtraukti no Darba uzsākšanas līdz būves nodošanai ekspluatācijā kā arī garantijas laikā (5 (pieci) gadi) un 1 (vienu) mēnesi pēc tā. Apdrošināšanas seguma nepārtrauktības nodrošināšana ar vairākām secīgi noslēgtām polisēm ir pieļaujama.
1.1.9.3. Ja 3.3.1.2. punktā minētais apdrošināšanas segums tiek nodrošināts ar vairākām secīgi noslēgtām polisēm, tad 10 (desmit) dienas pirms iepriekšējās Polises termiņa beigām Izpildītājam ir pienākums iesniegt Pasūtītājam jaunu Polisi, kurā iekļauts retroaktīvais periods, kas sākas ne vēlāk par Darba uzsākšanas datumu. 
1.1.10. vienlaicīgi ar Polisi iesniegt maksājuma uzdevumu vai apdrošinātāja apliecinājumu par Polises prēmijas apmaksu. Ja maksājuma veikšanas datums ir vēlāks par Polisē noteikto, apdrošinātāja apliecinājums par Polises spēkā esamību ir obligāts. Ja Izpildītāja Polise attiecas uz visu un jebkura objekta projektēšanu un/vai autoruzraudzību atbilstošajā periodā (gada polise), Izpildītājs pēc Līguma noslēgšanas kopā ar Polisi iesniedz apdrošinātāja apliecinājumu par to, ka Polise attiecas uz Līguma ietvaros veicamajiem Darbiem;
1.1.11. veikt Autoruzraudzību atbilstoši saskaņotajai Projekta dokumentācijai un Latvijas Republikā spēkā esošajiem normatīvajiem aktiem un Līgumā noteikto kārtību;
1.1.12. Pēc Pasūtītāja pieprasījuma vai Autoruzrauga iniciatīvas nodrošināt atbildīgā Autoruzrauga dalību nozīmīgu konstrukciju un segto darbu pieņemšanā, parakstīt aktus BIS;
1.1.13. nodrošināt, ka atbilstošās projekta sadaļas Autoruzraugs, atbilstoši veicamajam Darbam, apseko Objektu ne retāk kā vienu reizi nedēļā, bet pēc Pasūtītāja pieprasījuma arī biežāk, un apsekojuma rezultātus ieraksta BIS;
1.1.14. piedalīties visās Objekta Darbu sanāksmēs no to sākuma līdz beigām, parakstīt Darbu sanāksmju protokolus;
1.1.15. bez papildu samaksas veikt Autoruzraudzības kārtībā nepieciešamos precizējumus Projekta dokumentācijā, izstrādāt detalizētos tehniskos risinājumus Objektam, kas nepieciešami Darba laikā Projektā sasniedzamo mērķu realizācijai un Objekta nodošanai ekspluatācijā, un 5 (piecu) darbdienu laikā no Pasūtītāja pieprasījuma nosūtīšanas Izpildītājam, iesniegt tos Pasūtītājam izskatīšanai. Pēc saskaņošanas ar Pasūtītāju, izmaiņas iesniegt BIS saskaņošanai ar visām ieinteresētajām institūcijām un būvvaldes akcepta saņemšanai, ja nepieciešams atbilstoši spēkā esošo normatīvo aktu prasībām. Ja Izpildītājs pēc Pasūtītāja rakstveida pieprasījuma šajā punktā noteiktajā termiņā neuzsāk vai neveic nepieciešamos precizējumus vai detalizēto risinājumu izstrādi, Pasūtītājam ir tiesības, neprasot Izpildītāja atsevišķu piekrišanu, piesaistīt citu sertificētu speciālistu (trešo personu) minēto darbu veikšanai, lai nodrošinātu Objekta nepārtrauktu būvniecību un nodošanu ekspluatācijā. Šādā gadījumā Izpildītājam ir pienākums netraucēt izmaiņu veikšanu un saskaņošanu BIS, un Pasūtītājam ir tiesības prasīt no Izpildītāja radušos izdevumu kompensāciju;
1.1.16. sniegt rakstisku atbildi, komentārus, paskaidrojumus par Darba izpildes gaitu un kvalitāti 3 (trīs) darbdienu laikā no Pasūtītāja rakstiska pieprasījuma nosūtīšanas Izpildītājam. 
Izpildītājam ir tiesības:
1.1.17. pieprasīt no Pasūtītāja visu nepieciešamo informāciju, kas nepieciešama Līguma realizācijai;
1.1.18. iepriekš rakstiski saskaņojot ar Pasūtītāju, veikt Autoruzrauga maiņu;
1.1.19. saņemt samaksu par atbilstoši Līguma noteikumiem veiktu Autoruzraudzību.
Parakstot Līgumu, Izpildītājs apliecina, ka tam ir saistoši Objekta Darbu sanāksmēs pieņemtie lēmumi, uzdotie jautājumi, uzdevumi un uz tiem ir attiecināmi Līgumā minētie termiņi.
Izpildītājs nodrošina, ka Autoruzraudzību veic Autoruzraugs –  Māris Labsvīrs, sertif. Nr . 3-00653.
Pušu atbildība
Ja Izpildītājs nepilda Līguma 3.3. punktā noteiktās saistības, Izpildītājs maksā Pasūtītājam līgumsodu 50,00 EUR (piecdesmit euro) dienā, bet ne vairāk kā 10% (desmit procenti) apmērā no Līguma summas, līdz brīdim, kad konstatētais pārkāpums tiek novērsts. Izpildītājs maksā līgumsodu 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
Ja Pasūtītājs bez attaisnojuma kavē Līgumā atrunāto saistību izpildi, Izpildītājs var pieprasīt līgumsodu 0,3% (nulle komats trīs procenti) apmērā no kavētā rēķina summas par katru kavējuma dienu, bet ne vairāk kā 10% (desmit procenti) no kavētā rēķina summas 10 (desmit) darbdienu laikā pēc Izpildītāja rēķina par līgumsoda samaksu saņemšanas dienas.
Ja būvniecības laikā atklājas kļūdas Projekta dokumentācijā, Izpildītājs sedz Pasūtītājam radītos tiešos zaudējumus un maksā Pasūtītājam līgumsodu 100,00 EUR (viens simts euro) par katru konstatēto gadījumu.
Ja Izpildītājs neuzsāk Līguma izpildi 5 (piecu) dienu laikā no Darba uzsākšanas Objektā, Izpildītājs maksā Pasūtītājam līgumsodu 10% (desmit procenti) apmērā no Līguma summas 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
Izpildītājs ir atbildīgs par Pasūtītājam nodarītajiem zaudējumiem, kas radušies Izpildītāja darbības, bezdarbības vai pierādāmas vainas dēļ.
Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
Ja Izpildītājs nav veicis līgumsoda apmaksu un/vai nesedz Pasūtītājam radušos tiešos zaudējumus, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no Izpildītājam veicamajām apmaksām.
Nepārvarama vara
Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – masu nekārtības, banku bankroti, avārijas, dabas katastrofas (ugunsnelaime, plūdi utt.), kas ir saistīti ar Līguma izpildes nodrošināšanu.
Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tās domām, ir paredzama saistību izpilde.
Ja kādu no Pusēm neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji izbeigt Līgumu, par to nekavējoties rakstiski informējot otru Pusi.
Strīdu risināšanas kārtība
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikas normatīvajiem aktiem.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts saskaņā ar Latvijas Republikas spēkā esošajiem normatīvajiem aktiem Latvijas Republikas vispārējās instances tiesā.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
Līguma darbības termiņš, izmaiņu veikšanas kārtība Līgumā un Līguma pārtraukšanas kārtība
Līgums pilnībā apliecina Pušu vienošanos un darbojas līdz Pušu saistību pilnīgai izpildei.
Ja Līguma 1.3. punktā atrunātais Līguma darbības uzsākšanas termiņš neiestājas 36 (trīsdesmit sešu) mēnešu laikā no Līguma abpusējas parakstīšanas dienas, uzskatāms, ka Līgums ir zaudējis spēku. Tomēr Pusēm rakstiski vienojoties Līguma darbības termiņš var tikt atjaunots.
Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa.
Līguma grozījumi stājas spēkā ar dienu, kad tie ir abpusēji parakstīti.
[bookmark: _Ref506972773]Pusēm, savstarpēji rakstiski vienojoties, ir tiesības izbeigt Līgumu.
[bookmark: _Ref492284216]Pasūtītājs var vienpusēji izbeigt Līgumu pirms termiņa bez Pušu rakstiskas vienošanās, rakstveidā paziņojot par to Izpildītājam 10 (desmit) dienas iepriekš, ja Izpildītājs:
1.1.20. neveic uzņemtās saistības atbilstoši Līgumam; 
1.1.21. pārkāpj kādu no Līguma noteikumiem, un pārkāpums ir fiksēts, sagatavojot pārkāpuma aktu, kurā norādīti visi apstākļi, kas raksturo pārkāpumu. Šādu pārkāpuma aktu sagatavo Pasūtītājs, norādot minētajā aktā visus apstākļus, kas pamato Līguma vai normatīvo aktu pārkāpumu;
1.1.22. Izpildītājam nav pietiekamu resursu Darba izpildei;
1.1.23. Izpildītājs nespēj izpildīt normatīvajos aktos paredzētās prasības vai neatbilst tajos noteiktajiem kritērijiem;
1.1.24. Izpildītājs neveic atbildīgā autoruzrauga civiltiesiskās atbildības apdrošināšanu saskaņā ar Līguma noteikumiem;
1.1.25. pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Pasūtītājs var vienpusēji pārtraukt Līgumu uz laiku līdz sešiem kalendārajiem mēnešiem vai ilgāku laiku, brīdinot par to Izpildītāju vienu mēnesi iepriekš, ja Līguma darbības pārtraukšanas nepieciešamību būs izraisījusi Darbu apturēšana tehnoloģiskā pārtraukuma dēļ.
Ja Līgums tiek izbeigts saskaņā ar Līguma 7.6. punktu, Pasūtītājs samaksā Izpildītājam par veikto Autoruzraudzību tādā apjomā, kā tā ir paveikta atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.
Citi noteikumi
Līgums ir saistošs Pušu tiesību un saistību pārņēmējiem.
Pušu kontaktpersonas:
no Pasūtītāja puses ar tiesībām parakstīt Darbu nodošanas-pieņemšanas aktu: Juris Tauriņš, e-pasts: juris.taurins@marupe.lv , tālrunis:+371 22117267 un Antra Parisa, e-pasts: antra.parisa@marupe.lv , tālrunis: +371 29449916.
no Izpildītāja puses: Māris Labsvīrs, e-pasts: info@madaberi.lv ,  tālrunis:+371 26174620 . 
Līgums sagatavots un parakstīts elektroniski.

